**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 25.07.2025, ora 08.00 – 26.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 26.07.2025, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 25.07.2025, la ora 11:00, Atenţionarea Hidrologică nr. 58 – COD GALBEN,** valabilă în intervalul *25.07.2025 ora 12:00 – 25.07.2025 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Strei, Jiu, Olt, Argeș, Ialomiţa și Jijia*, cu posibile **depăşiri ale COTELOR DE ATENŢIE.**

Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

* *Argeș, Botoșani, Dâmbovița, Gorj, Hunedoara, Iași, Mehedinţi, Prahova, Sibiu și Vâlcea* ***(10 prefecturi) – COD GALBEN.***

**Debitele au fost, în general staționare,** exceptând râurile din bazinele hidrografice: Vișeu, Iza, Tur, Crișul Negru, Crișul Alb, cursurile mijlocii și inferioare ale Someșului și Mureșului, unde au fost în scădere și cursul inferior al Prutului unde au fost în creștere prin propagare.

Ca urmare a precipitațiilor sub formă de aversă, căzute în interval, s-au înregistrat ușoare creșteri, izolate, de debite pe unele râuri mici din zonele de deal și munte din Oltenia, Muntenia și Moldova.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Lăpuș, Crasna, Barcău, Crișuri, Mureș, Bega Veche, Timiș, Moravița, Caraş, Nera, Cerna, Bârlad, pe afluenții din bazinul superior și mijlociu al Prutului, bazinul inferior al Jiului, unii afluenți din bazinele Oltului, Argeşului, Vedei și pe râurile din Dobrogea.

În interval au fost emise **patru ATENȚIONĂRI HIDROLOGICE pentru fenomene imediate.**

**A fost în vigoare ATENȚIONAREA HIDROLOGICĂ nr. 58 din 25.07.2025 până la ora 24:00.**

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi, în general staționare,** exceptând râurile din bazinele hidrografice: Vișeu, Iza, Tur, bazinul superior al Jiului și cursurile mijlocii și inferioare ale Someșului și Mureșului, unde vor fi în scădere.

Sunt posibile scurgeri pe versanți, torenți, pâraie și formare de viituri rapide pe unele râuri mici din zonele de munte, cu o probabilitate mai mare în jumătatea de vest a țării, datorită precipitațiilor sub formă de aversă, mai însemnate cantitativ, prognozate.

 Nivelurile pe râuri la stațiile hidrometrice se vor situa **sub COTELE DE ATENȚIE**

**DUNĂRE**

Debitul la intrarea în țară (secțiunea Baziaș) în intervalul 25 - 26.07.2025 a fost staționar, la valoarea de 2700 m3/s, sub media multianuală a lunii iulie (5350 m3/s).

În aval de Porţile de Fier debitele au fost în creștere pe sectoarele Gruia – Tr. Măgurele și Isaccea– Tulcea și în scădere pe sectorul Zimnicea – Galați.

Debitul la intrarea în țară (secțiunea Baziaș) va fi în scădere (2600 m3/s).

În aval de Porțile de Fier debitele vor fi în scădere la Gruia și pe sectorul Călărași – Tulcea și în creștere pe sectorul Calafat – Oltenița.

**2.** **Situația meteorologică în intervalul 25.07.2025, ora 09.00 – 26.07.2025, ora 06.00**

**ÎN ŢARĂ**

**Administraţia Naţională de Meteorologie (A.N.M.)** a emis în data de 25.07.2025, la ora 10:00, Avertizarea Meteorologică nr. 99, vizând, val de căldură persistent, conform căreia:

- **MESAJ 1: COD PORTOCALIU** valabil pentru 25 iulie, ora 10 – 26 iulie, ora 10, vizând val de căldură persistent, caniculă și disconfort termic accentuat, noapte tropicală (temp. max.: între 37 și 39 de grade), pt. jud. AB, AR, HD, CS, TM, GJ, MH, VL, DJ, AG, OT, TR, DB, GR, IF, PH, CL, IL, si mun. Bucuresti (19 pref.);

**COD GALBEN** valabil pentru 25 iulie, ora 10 – 26 iulie, ora 10, vizând val de căldură persistent și disconfort termic ridicat, în Crișana, cea mai mare parte a Transilvaniei, sudul și centrul Moldovei, nord-estul Munteniei și în Dobrogea continentală.

**MESAJ 2: COD GALBEN** valabil pentru 25 iulie, ora 11 – 25 iulie, ora 23, vizând instabilitate atmosferică, local în Transilvania, Moldova și la munte, pt. 20 jud. AB, AG, BC, BN, BT, BV, BZ, CS, CV, DB, GJ, HR, HD, IS, MS, NT, PH, SB, SV și VL.

**ANM a emis o și o AVERTIZARE METEO, COD ROȘU, astfel:**

**MESAJ 3: COD ROȘU,** valabil pentru 26 iulie, ora 10 – 27 iulie, ora 10, vizând val de căldură persistent, și disconfort termic ridicat, noapte tropicală (temp. max.: între 39 și 43 de grade), pt. (16 pref.); AG, CS, CL, CT, DB, DJ, GR, GJ, IF, MH, OT, PH, TR, TM, VL si mun. Bucuresti,

**COD PORTOCALIU,** valabil pentru 26 iulie, ora 10 – 27 iulie, ora 10, vizând val de căldură persistent canicula și disconfort termic accentuat, noapte tropicală (temp. max.: între 35 și 39 de grade), pt. (16 pref.); AB, AR, BH, BV, BR, BZ, CJ, CV, GL, HD, IL, MS, SJ, SB, TL si VN, respectiv

**COD GALBEN,** valabil pentru 26 iulie, ora 10 – 27 iulie, ora 10, vizând val de căldură persistent și disconfort termic ridicat, temp. max.: între 33 și 36 de grade), pt. 8 pref.: BC, BN, HR, IS, MM, NT, SM si VS.

Această Avertizare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- Alba, Arad, Argeş, Caraş-Severin, Călaraşi, Dâmboviţa, Dolj, Giurgiu, Gorj, Hunedoara, Ialomiţa, Ilfov, Mehedinţi, Olt, Prahova, Teleorman, Timiş, Vâlcea și Municipiul Bucureşti (19 Prefecturi) – Cod Portocaliu (Mesaj 1/3)*

*- Bacău, Bihor, Bistriţa-Năsăud, Braşov, Brăila, Buzău, Cluj, Constanţa, Covasna, Galaţi, Iaşi, Maramureş, Mureş, Sălaj, Satu Mare, Sibiu, Tulcea, Vaslui și Vrancea (19 Prefecturi) – Cod Galben (Mesaj 1/3)*

*- Alba, Argeş, Bacău, Bistriţa-Năsăud, Botoșani, Braşov, Buzău, Caraş-Severin, Covasna, Dâmboviţa, Gorj, Harghita, Hunedoara, Iași, Mureş, Neamț, Prahova, Sibiu, Suceava și Vâlcea (20 Prefecturi) – Cod Galben (Mesaj 2/3)*

*- Argeş, Caraş-Severin, Călaraşi, Constanţa, Dâmboviţa, Dolj, Giurgiu, Gorj, Ilfov, Mehedinţi, Olt, Prahova, Teleorman, Timiş, Vâlcea și Municipiul Bucureşti (16 Prefecturi) – Cod Roșu (Mesaj 3/3)*

*Alba, Arad, Bihor, Braşov, Brăila, Buzău, Cluj, Covasna, Galaţi, Hunedoara, Ialomiţa, Mureş, Sălaj, Sibiu, Tulcea și Vrancea (16 Prefecturi) – Cod Portocaliu (Mesaj 3/3)*

*Bacău, Bistriţa-Năsăud, Harghita, Iaşi, Maramureş, Neamț, Satu Mare și Vaslui, (8 Prefecturi) - Cod Galben (Mesaj 3/3)*

 **Valul de căldură s-a intensificat în sudul țării,** astfel că pe arii extinse s-au atins temperaturi extrem de ridicate, dar s-a menținut și în celelalte zone unde local a fost caniculă; prin urmare disconfortul termic a fost accentuat în toate regiunile, cu indice temperatură-umezeală (ITU) peste pragul critic de 80 de unități. Pe litoral s-au menținut valori termice apropiate de norme, însă disconfortul termic a fost ridicat. Cerul a fost variabil la senin, dar în a doua parte a zilei și spre seară instabilitatea atmosferică s-a manifestat prin dezvoltări noroase convective, averse și descărcări electrice local în Moldova, în nordul și în estul Munteniei, în sud-estul Transilvaniei și zona Carpaților Meridionali și pe arii restrânse în Carpații Orientali; pe suprafețe restrânse au fost cantități de apă de 15...30 l/mp și izolat de peste 40 l/mp. Pe spații mici au fost căderi de grindină, fiind confirmate din datele rețelei meteo și hidro pentru județele Buzău și Bacău, iar din surse externe pentru județul Botoșani. Vântul a suflat slab și moderat, pe alocuri cu intensificări de scurtă durată asociate averselor (rafale în general de 45...65 km/h și izolat -îndeosebi în județele Covasna, Bacău și Vrancea- de peste 80 km/h ) și pe arii restrânse au fost vijelii, consemnate de stații

meteo din județele Botoșani, Bacău, Vaslui, Covasna, Buzău și Ialomița. Ploi slabe, de scurtă durată au fost izolat și în sudul Banatului, nordul Olteniei și în centrul Transilvaniei și al Munteniei. Temperaturile maxime s-au încadrat între 27 de grade la Constanța-dig și 40 de grade la Drobeta-Turnu Severin, Calafat, Băilești, Bechet, Turnu Măgurele, Videle, Zimnicea, Giurgiu și București; la ora 6 valorile termice erau cuprinse între 13 grade la Miercurea Ciuc și 31 de grade la Moldova Nouă. A fost ceață la începutul zilei local pe litoral, iar în a doua parte a nopții s-a format izolat în zonele depresionare.

*Observație: de ieri dimineață de la ora 6 au fost în vigoare 22 de mesaje pentru fenomene meteorologice periculoase, 1 avertizare cod roșu emisă de către SRPV Bacău, 7 avertizări cod portocaliu (6 emise de către SRPV Bacău și 1 la SRPV Sibiu), respectiv 14 atenționări cod galben (6 emise de către SRPV Bacău, 5 de către CNPM București pentru Muntenia, 2 la SRPV Sibiu și 1 de către SRPV Constanța).*

**LA BUCUREŞTI**

**Valul de căldură s-a intensificat,** s-au atins temperaturi extrem de ridicate, prin urmare disconfortul termic a fost deosebit de accentut, cu indice temperatură-umezeală (ITU) peste pragul critic de 80 de unități în mare parte a zilei. Cerul a fost mai mult senin și vântul slab, exceptând sfârșitul după-amiezii când au fost temporar înnorări, iar în nordul municipiului ușoare intensificări ale vântului (în jurul a 40 km/h). Temperatura maximă a fost de 38 de grade la Afumați, 39 de grade la stația meteo Băneasa și 40 de grade la Filaret; la ora 6 se înregistrau 19 grade la stația meteo Băneasa, 21 de grade la Afumați și 23 de grade la Filaret.

**3. Prognoza meteorologică în intervalul 26.07.2025, ora 09.00 – 27.07.2025, ora 09.00**

**ÎN ŢARĂ**

 **Valul de căldură va continua să se intensifice** în cea mai mare parte a țării, în special în jumătatea de sud-vest. În majoritatea zonelor va fi caniculă și disconfort termic accentuat, cu indice temperatură-umezeală (ITU) peste pragul critic de 80 de unități. Temperaturile maxime se vor încadra între 33 și 43 de grade, cu valori ușor mai mici (30...32 grade) în nordul Moldovei și al litoralului. Minimele termice vor caracteriza o noapte tropicală în majoritatea zonelor și vor fi cuprinse între 16 și 25 de grade, mai coborâte în depresiuni, spre 12 grade în cele din estul Transilvaniei. Cerul va fi variabil, cu înnorări temporar accentuate, averse torențiale, descărcări electrice și intensificări ale vântului (viteze la rafală de peste 50...70 km/h), începând din orele serii în Banat, Crișana, Maramureș, local în Transilvania și pe areale mici în Oltenia și în Moldova. Pe arii restrânse se vor înregistra cantități de apă însemnate (peste 25...35 l/mp), va cădea grindină și vor fi vijelii.

**LA BUCUREŞTI**

 **Valul de căldură va continua să se intensifice,** astfel că temperatura maximă se va situa în jurul valorii de 41 de grade. Disconfortul termic va fi deosebit de accentuat, cu indice temperatură-umezeală (ITU) peste pragul critic de 80 de unități. Va urma încă o noapte tropicală, cu minima termică de 20…23 de grade. Cerul va fi variabil, iar vântul va sufla slab și moderat.

1. ***CALITATEA APELOR***

**1.1. Pe fluviul Dunărea**

Nu au fost evenimente deosebite.

**1.2. Pe râurile interioare**

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

* O dată pe zi (la ora 6:00), la un număr de 16 secțiuni, amplasate pe 4 râuri: r. Corund (2 secțiuni), r. Târnava Mică (6 secțiuni), r. Târnava Mare (o secțiune) și r. Mureș (7 secțiuni).
* Cu o frecvență de două ori pe zi (la ora 6:00 și la ora 18:00), la un număr de 8 secțiuni (dintre cele 16 secțiuni), amplasate pe 4 râuri: r. Corund (o secțiune), r. Târnava Mică (5 secțiuni), r. Târnava Mare (o secțiune) și r. Mureș (o secțiune).
* O data pe săptămână pentru o secțiune r. T-va Mică- amonte localitatea Praid (priza).

Măsurători efectuate in situ (5 secțiuni dintre cele 17): În data de data de 25.07.2025 monitorizarea s-a realizat astfel:

* Cu o frecvență orară, 24/24, în 3 secțiuni amplasate pe 3 râuri: r. Corund amonte confluență cu r. Târnava Mica, r. Târnava Mică aval loc. Praid și r. Mureș Nădlac;
* Cu o frecvență orară, de 16/zi (interval 6-22) pe r. Tva Mare Mihalț;
* Cu o frecvență orară, de 8/zi (interval 14-22) pe r. Mureș Radna (Lipova).

**Râul Corund:** Concentrația clorurilor, pe probele de apă prelevate în secțiunea *amonte de confluența cu r.Tva Mică*, în data de 25.07 ora 06:00 a scăzut cu 261 mg/l față de 2512 mg/l înregistrată în data de 24.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secținea r. Corund amonte confl r. Tva Mică, a variat între 5700 μS/cm și 14600 μS/cm.

**R. Târnava Mică,** este, în continuare, influențată de aportul r. Corund; rezultatele analizelor prezintă o variația ușor pulsatorie și se mențin la valori mult mai scăzute față de cele înregistrate la declanșarea evenimentului de calitate. În data de 25.07.2025 ora 06:00, în *secțiunea Târnăveni priză*, concentrația clorurilor a inregistrat o scădere de 5 mg/l față de valoarea de 236 mg/l înregistrată în data de 24.07 ora 18:00. Conform măsurătorilor cu frecvență orară, in -situ, în ultimele 24 ore, conductivitatea în secțiunea *Tva Mică aval loc Praid*, a variat între 1419 μS/cm și 5670 μS/cm.

**Râul Târnava Mare- secțiunea Mihalț:**

Conform analizelor efectuate pe probele de apă prelevate, realizate în intervalul 24.07 ora 06:00 - 25.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 25/07/06:00 a scăzut cu 28 mg/l față de 223 mg/l înregistrată în 24/07/18:00. În lunile iulie, din perioada 2022-2024, în *secțiunea Mihalț*, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în *Manualul de Operare al Sistemului de Monitoring la nivelul Bazinului Hidrografic Mureş*, valori relativ comparabile cu cele înregistrate în această perioadă. Conform măsurătorilor cu frecvență orară, in situ, în ultimele 24 ore, conductivitatea a variat între 1080 μS/cm și 1185 μS/cm.

**Râul Mureș:**

Conform analizelor efectuate pe probele de apă prelevate, realizate în intervalul 24.07 - 25.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 25.07.2025 ora 06:00, în *secțiunea Nădlac*, concentrația clorurilor se menține la aceeași valoare înregistrată în data de 24.07. ora 06:00. În lunile iulie, din perioada 2022-2024, în secțiunea Nădlac, la indicatorul cloruri s-au înregisrat valori cuprinse între 28,0 mg/l și 43,8 mg/l, conform monitorizării planificate în *Manualul de Operare al Sistemului de Monitoring la nivelul Bazinului Hidrografic Mureş*, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în *secțiunea Nădlac* a variat între 442 μS/cm și 462 μS/cm.

 Este de menționat faptul că până în prezent, potrivit observațiilor din teren nu s-a constatat mortalitatea faunei piscicole pe r. Mureș.

În continuare, pe lângă măsurile la nivel local în zona minei, în vederea limitării poluării în secțiunea Alba Iulia (râul Mureș), respectiv scăderea valorilor ridicate ale conductivității și ale concentrațiilor de cloruri, se evacuează, în scopul asigurării diluției, apă din acumulările Bezid (râul Târnava Mică), acumulările Zetea (râul Târnava Mare), acumulările Mihoiești (râul Arieș). În același timp, pentru asigurarea diluției în aval de secțiunea Alba Iulia, se evacuează apă de calitate bună din acumulările de pe râurile Sebeș, Cugir, Cerna și Strei. Diluția asigurată prin evacuarea de apă din acumulările anterior menționate reprezintă un debit suplimentar de circa 7 mc/s.

Apele Române Mureș intensifică prelevarea de probe în zonele afectate și va extinde monitorizarea, dacă va fi necesar, până la revenirea parametrilor la valori normale.

ANAR va continua informarea periodică privind evenimentul de calitate din zona Salinei Praid, pentru Subcomisia româno-ungare de calitate a apei, către (ATIVIZIG) Ungaria.

**1.3.Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 24.07.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf).

**La Stația de monitoring a calității aerului cu indicativul HR-1, din loc. Jigodin Băi, de lângă mun. Miercurea Ciuc, s-a depășit pragul de informare pentru O3 (ozon).**

**Media zilnică de 50 µg/m3 pentru PM10** (pulberi în suspensie cu diametrul sub 10 microni) nu **a fost depășită la nicio staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului și vegetației**

**IGSU** revine cu informatii suplimentare tel, referitoare la o fostă mină de sare din anii 1700, s-a prăbușit iar din data de 24.07.2025, alte 22 de case din localitatea Coștiui, județul Maramureș, si DJ186A, sunt în pericol din cauza fisurilor. Oamenii evacuați și-au găsit locuri provizorii în care să stea, la rude, sau la vecini, după ce, în urmă cu câteva zile, în locul fostei galerii de acces a salinei a apărut un crater cu un diametru de 30 de metri şi o adâncime de aproximativ 10-15 metri. Alunecările de teren au continuat în urma unei ploi torențiale. Inițial fuseseră evacuați doar 7 oameni. Din cauză că mina este foarte veche, autoritățile nu știu exact lungimea galeriilor și amplasamentul lor exact. Zona este considerată un pericol activ pentru locuitori.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5.Restricții la captările de apă centralizate**

**Notă: ABA Dobrogea Litoral informează că în conformitate cu prevederile *Planului de restricții și folosire a apelor în perioadele deficitare, pentru B.H. Dunăre 2021-2025,* se aduc la cunoștință următoarele:**

* Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere în următoarea perioadă, va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025*.
* În data de 23.06.2025 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un *debit de 892 mc/s*, respectiv un *nivel = -16 cm;* Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

debitul de atenție/avertizare Qat = 859.536 mc/s;

* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina, precum și tendința de scădere pentru următoarea perioadă, se vor aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025*;

* În data de 25.06.2025 nivelul Dunării, respectiv debitul, a atins valoarea de atenționare/avertizare astfel: în Secțiunea PH Tulcea Mm 32 s-a înregistrat un *nivel de 87 cm*, respectiv un debit de 744 *mc/s;*
* În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Tulcea – Partizani - Maliuc – Crișan - Sulina, respectiv:
* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
* Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025;
* În acest sens, se instituie aplicarea treptelor 1, 2 și 3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:
* în scop potabil: S.A.A.C. Dăeni, Comuna Smârdan;
* irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin;
* piscicultură: S.C. Piscicola Măcin (Am. Turcoaia).
* În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Nufăru – Mahmudia – Murighiol - Sfântu Gheorghe, respectiv:
* în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
* irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
* În data de 07.07.2025 în Secțiunea Cernavodă s-a înregistrat un *debit de 333 mc/s*, respectiv un *nivel = -143 cm;*

 Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

* debitul de atenție/avertizare Qat = 859.536 mc/s;
* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* În acest sens, se va aplica treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:
	+ în scop potabil: S.C. R.A.J.A. S.A. Constanța – Sursa de apă potabilă Cernavodă;
	+ transport: C.N. A.C.N. Agigea cu alimentare apă din Dunăre;
	+ industrie: S.C. Sârme și Cabluri S.A. Hârșova;
	+ irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie
	+ piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni .

 -piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

**ABA Argeș Vedea** informează că începând cu data de 15 iunie 2025, urmare a scăderii accentuate a nivelului în lacul de acumulare Văcărești – r. Dâmboviţa, s-a dispus oprirea centralei hidroelectrice și deschiderea vanei plane priză capitală pentru evacuarea unui debit de 4,5 mc/s. În secțiunea NH Brezoaele, debitul necesar funcționării Stației de tratare Arcuda este suplimentat cu 0,3 mc/s prin derivația Micea Vodă (Ilfov – Dâmbovița).

Sunt retrase din exploatare pentru reparații:

- Stavila nr.2 – Baraj Pitești – r. Argeș;

- Vana segment nr. 3 – Baraj Mihăilești – r. Argeș;

- Clapet nr. 1 + Vana priză capitală nr.1 - Baraj Văcăreşti - r. Dâmboviţa.

**6.Pagube produse datorită fenomenelor hidro-meteorologice periculoase:**

**CJSU Suceava inf.** despre pagube produse ca urmare a Scurgerilor de pe versanți, din data de 24.07.2025, in com. Dornești, jud. Suceava: Drum comunal inundat 0,7 km, drum agricol inundat 1,8 km, teren arabil inundat 1980 ha. Comitetul Local pentru Situaţii de Urgenţă al comunei Dornești au luat măsuri pentru limitarea şi diminuarea pagubelor produse de fenomenele hidrometeorologice periculoase.

**ABA Prut** informeaza despre pagube produse datorita intensificarilor de vant, din data de, 25.07.2025, a ac.Trohan, jud. Vaslui, ca in intervalul orar 19.00-19.30, s-au inregistrat averse torentiale insotite de rafale puternice de vant, cu aspect de vijelie. Urmare a acestui fenomen, peretii din geamuri termopan, care inchideau turnul de manevra au fost deteriorati, smulsi si aruncati atat pe taluzul amonte cat si in lacul de acumulare; in aval de corpul barajului au fost smulsi si rupti 5 arbori (plopi). In data de 26.07.2025, la ora 8.00, Seful Serviciului Exploatare Lucrari , impreuna cu Seful S.H. Vaslui, se vor deplasa la ac.Trohan, in vederea constatarii si evaluarii mai amanuntite a pagubelor produse. Deasemenea, se va deplasa si personal muncitor din cadrul S.H.Vaslui, in vederea degajarii din apa si de pe taluzul amonte a elementelor din termopan distruse.

**DIRECȚIA COMUNICARE ȘI DIGITALIZARE**